**ΕΛΛΗΝΙΚΗ ΔΗΜΟΚΡΑΤΙΑ**



**ΓΕΩΠΟΝΙΚΟ ΠΑΝΕΠΙΣΤΗΜΙΟ ΑΘΗΝΩΝ**

**ΤΜΗΜΑ ΔΙΕΘΝΩΝ & ΔΗΜΟΣΙΩΝ ΣΧΕΣΕΩΝ**

Ιερά Οδός 75, 118 55, Αθήνα

Πληροφορίες: Αλίκη-Φωτεινή Κυρίτση

Tηλ.: 210 5294845

Διεύθυνση ηλεκτρονικού ταχυδρομείου:

public.relations@aua.gr

 Αθήνα, 29 Μαΐου 2023

**ΔΕΛΤΙΟ ΤΥΠΟΥ**

**Είκοσι τέσσερα μέλη του Γεωπονικού Πανεπιστημίου Αθηνών βραβεύονται ως κορυφαίοι επιστήμονες σε παγκόσμιο επίπεδο.**

Την Παρασκευή 26 Μαΐου 2023 είκοσι τέσσερα μέλη (24) μέλη του Γεωπονικού Πανεπιστημίου Αθηνών βραβεύθηκαν για την υψηλού επιπέδου κατάρτισή τους ως επιστήμονες. Η τελετή βράβευσης, η οποία πραγματοποιήθηκε στο Συνεδριακό Αμφιθέατρο του Γεωπονικού Πανεπιστημίου Αθηνών, πιστοποιεί τη διεθνώς αναγνωρισμένη και υψηλού επιπέδου έρευνα που πραγματοποιείται στο Γεωπονικό Πανεπιστήμιο Αθηνών, αναδεικνύοντάς το ως έναν ξεχωριστό κόμβο δημιουργικότητας και καινοτομίας.

Ο Πρύτανης του Γεωπονικού Πανεπιστημίου Αθηνών κ. Σπυρίδων Κίντζιος, Καθηγητής και ένας από τους διακριθέντες επιστήμονες, στο σύντομο χαιρετισμό του εξήρε όλα τα διακριθέντα μέλη της μεγάλης γεωπονικής οικογένειας για την υψηλού επιπέδου γνώση που προσφέρουν και μεταλαμπαδεύουν σε εθνικό και διεθνές επίπεδο. Στη συνέχεια, ο Αντιπρύτανης Ακαδημαϊκών και Διοικητικών Θεμάτων, Διά Βίου Μάθησης και Εξωστρέφειας Καθηγητής κ. Εμμανουήλ Φλεμετάκης χορήγησε τις τιμητικές διακρίσεις στα διακεκριμένα μέλη της πανεπιστημιακής κοινότητας.

 Οι βραβευθέντες συγκαταλέγονται μεταξύ των κορυφαίων επιστημόνων στον κόσμο, σύμφωνα με την πρόσφατη ταξινόμηση της βιβλιομετρικής μελέτης του Ioannidis JPA., (2022), του εκδοτικού οίκου Elsevier, που δημοσιεύτηκε στις 10 Οκτωβρίου 2022 με τίτλο «Updated science-wide author databases of standardized citation indicators”. (<https://elsevier.digitalcommonsdata.com/datasets/btchxktzyw/4/>), όπου περιέχει την ανανεωμένη λίστα κατάταξης με τους πιο σημαντικούς επιστήμονες στον κόσμο σε διάφορους επιστημονικούς τομείς. Η συγκεκριμένη λίστα ανακοινώνεται κάθε χρόνο και αξιολογεί την απήχηση του επιστημονικού έργου για σχεδόν 10.000.000 επιστήμονες ανά τον κόσμο, ταξινομώντας τους σε 22 επιστημονικά πεδία και 176 υπο-πεδία. Ειδικότερα, οι βραβευθέντες επιστήμονες του Γεωπονικού Πανεπιστημίου Αθηνών, συμπεριλαμβάνονται σε ποσοστό 2% ή και παραπάνω στο αντίστοιχο επιστημονικό τους πεδίο.

Τα είκοσι τέσσερα μέλη της ακαδημαϊκής κοινότητας του Γεωπονικού Πανεπιστημίου Αθηνών που συγκαταλέγονται στη λίστα αναφέρονται στον πίνακα που ακολουθεί με αλφαβητική σειρά και κατανέμονται ως εξής:

έξι (6) από το Τμήμα Αξιοποίησης Φυσικών Πόρων & Γεωργικής Μηχανικής

δύο (2) από το Τμήμα Βιοτεχνολογίας

τέσσερα (4) από το Τμήμα Επιστήμης Ζωικής Παραγωγής

ένα (1) από το Τμήμα Περιφερειακής και Οικονομικής Ανάπτυξης

έξι (6) από το Τμήμα Επιστήμης Τροφίμων & Διατροφής του Ανθρώπου και

πέντε (5) από το Τμήμα Επιστήμης Φυτικής Παραγωγής

|  |  |  |
| --- | --- | --- |
| Α/Α | Ονοματεπώνυμο | Τμήμα |
| 1 | Βαλιάντζας Ιωάννης, τέως Καθηγητής | Αξιοποίησης Φυσικών Πόρων και Γεωργικής Μηχανικής |
| 2 | Βόντας Ιωάννης, Καθηγητής | Επιστήμης Φυτικής Παραγωγής |
| 3 | Ζέρβας Γεώργιος, Ομότιμος Καθηγητής | Επιστήμης Ζωικής Παραγωγής |
| 4 | Καβαλλιεράτος Νικόλαος, Αναπλ. Καθηγητής | Επιστήμης Φυτικής Παραγωγής |
| 5 | Κίντζιος Σπυρίδων, Καθηγητής, Πρύτανης ΓΠΑ | Βιοτεχνολογίας |
| 6 | Κουτίνας Απόστολος, Αναπλ. Καθηγητής | Επιστήμης Τροφίμων και Διατροφής του Ανθρώπου |
| 7 | Λάμπρου Νικόλαος, Καθηγητής | Βιοτεχνολογίας |
| 8 | Μαντάλα Ιωάννα, Καθηγήτρια | Επιστήμης Τροφίμων και Διατροφής του Ανθρώπου |
| 9 | Μαραβέας Χρύσανθος, Επίκ. Καθηγητής | Αξιοποίησης Φυσικών Πόρων και Γεωργικής Μηχανικής |
| 10 | Μενεγάκη Αγγελική, Αναπλ. Καθηγήτρια | Περιφερειακής και Οικονομικής Ανάπτυξης |
| 11 | Μουντζούρης Κωνσταντίνος, Καθηγητής | Επιστήμης Ζωικής Παραγωγής |
| 12 | Μπριασσούλης Δημήτριος, Ομότιμος Καθηγητής | Αξιοποίησης Φυσικών Πόρων και Γεωργικής Μηχανικής |
| 13 | Νυχάς Γεώργιος-Ιωάννης, τέως Καθηγητής | Επιστήμης Τροφίμων και Διατροφής του Ανθρώπου |
| 14 | Πανάγου Ευστάθιος, Καθηγητής | Επιστήμης Τροφίμων και Διατροφής του Ανθρώπου |
| 15 | Παπαδάκης Γεώργιος, Καθηγητής | Αξιοποίησης Φυσικών Πόρων και Γεωργικής Μηχανικής |
| 16 | Παπανικολάου Σεραφείμ, Καθηγητής | Επιστήμης Τροφίμων και Διατροφής του Ανθρώπου |
| 17 | Πολίτης Ιωάννης, Καθηγητής  | Επιστήμης Ζωικής Παραγωγής |
| 18 | Ρούσσος Πέτρος, Καθηγητής | Επιστήμης Φυτικής Παραγωγής |
| 19 | Σάββας Δημήτριος, Καθηγητής | Επιστήμης Φυτικής Παραγωγής |
| 20 | Σκανδάμης Παναγιώτης, Καθηγητής | Επιστήμης Τροφίμων και Διατροφής του Ανθρώπου |
| 21 | Σούλης Κωνσταντίνος, Επίκ. Καθηγητής | Αξιοποίησης Φυσικών Πόρων και Γεωργικής Μηχανικής |
| 22 | Τραυλός Ηλίας, Αναπλ. Καθηγητής | Επιστήμης Φυτικής Παραγωγής |
| 23 | Τσιπλάκου Ελένη, Αναπλ. Καθηγήτρια | Επιστήμης Ζωικής Παραγωγής |
| 24 | Φουντάς Σπυρίδων, Καθηγητής | Αξιοποίησης Φυσικών Πόρων και Γεωργικής Μηχανικής |

Στον παρακάτω σύνδεσμο υπάρχουν όλες οι φωτογραφίες από την εκδήλωση.

[ΦΩΤΟΓΡΑΦΙΕΣ ΑΠΟ ΒΡΑΒΕΥΣΗ 24 ΜΕΛΩΝ ΓΠΑ](https://auagpa-my.sharepoint.com/%3Af%3A/g/personal/alikifotini_aua_gr/EgjfH9C2J85DpC-9mDwZ2zMBfQUu-8ZQRY6QsYr-ytF-TA?e=xZ989M)